АҞӘА, ажьырныҳәа 5 - Sputnik. Гал араион аҟны абнаҿы иҟалаз амцакрақәа аҩнқәа рахь ииасит, АҶА ауаа рыҩнқәа ирдәылҵырц рыларҳәеит ҳәа аанацҳауеит Гал-инфо.
Гал аус зуа аиқәырхаҩцәа рымч ақәхомызт рхала ари аҩыза ашәарҭара аҿагылара, уи азы Аҟәа, Гәылрыԥшь, Очамчыра ақалақьқәа рҟынтәи амцарцәаҩцәеи атехникеи нарышьҭит.
Аҭагылазаашьа бааԥсуп ақыҭақәа Ҩада-Барӷьаԥ, Сида, Риаԥ рҿы.
Абылрақәа рырцәара иаҿуп амцарцәаратә гәыԥқәа фба. Аха аԥшаӷьы ахьасуаз иахҟьаны амца еиҳа-еиҳа аҽеиҵнахит, уи аанкылара уадаҩхеит.
"Амцарцәаратә гәыԥқәа ирылшоз шыҟарҵозгьы, амца аҩқәеи аӷәтәы ргыларақәеи рахь ииасит", - ҳәа аанацҳауеит адырраҭара.
Аиқәырхаҩцәа русурақәа ирыцырҵоит, абылрақәа рымҽхаки уи иҟанаҵаз аԥхасҭеи макьана еилкаам.
Иара убас шәаԥхьар ҟалоит:
-
Аԥсны АҶА: Мҵара ақыҭан иҟоу амцакра ауаа рынхарҭақәа ирԥырхагам